TAFSIR SURAK AL MULK 


Pengenalan 

Surah ini diturunkan di Mekah. Dari gaya lenggok bahasa yang digunakan, ulama 
mengatakan surah ini diturunkan di awal-awal Zaman Mekah (awal dakwah 
Rasulullah SAW). Ini kerana terdapat perbezaan bahasa yang digunakan semasa 
awal Mekah dan hujung Mekah. Sebagai contoh, Surah Yaasin diturunkan di hujung- 
hujung waktu baginda di Mekah. Dengan kita tahu bilakah masa ianya diturunkan, 
kita boleh faham kenapa Allah menggunakan bahasa yang sebegitu. Bahasa dalam 
surah al-Mulk ini dikatakan diturunkan di awal Mekah kerana ianya banyak 
mengandungi ayat-ayat peringatan kepada manusia. 


(Sumber: https://celiktafsir.net/2013/05/29/mulk-ayat-1-5/ ) 

Nama Surah 

Surah ini dinamakan surah Al-Mulk( kerajaan). Ini adalah kerana permulaan surah ini 
Allah mengungkapkan kata-kata yang memuliakan, mengagungkan kebesaran 
darjatNya yang serba unggul dan Maha Berkuasa. Tuhan yang mentadbir kerajaan 
langit dan bumi secara mutlakNya. Menghidup dan mematikan; memulia dan 
menghinakan; dan segala-galanya dalam kehendak Allah. 

Surah ini juga dinamakankan sebagai surah pelindung (al-waqiyah) dan penyelamat 
dari mereka yang beramal dengan membaca surah ini setiap hari menelamatkan nya 
dari azab kubur. Ibnu A’bbas menamakan surah ini sebagai surah pendebat (al- 
mujadilah) kerana surah ini akan mempertahankan pembacanya dari mendapat 
azab kubur. 

(Rujukan: Tafsir Al Munir) 

Kelebihan Surah 


Rasulullah saw bersabda; “ Di dalam alquran terdapat sebuah surah yang 
mengandungi 30 ayat(yang) memberi syafaat kepada orang yang 
mengamalkannya, orang itu juga diberi keampunan( oleh Allah). Surah tersebut ialah 
: “ maha tinggi kebaktian Tuham yang menguasai kerajaan ( alam semesta). 


Attabarani, alhafiz al-Diya’ al-Maqdisi pula mengemukakan riwayat daripada Anas 
bin Malik, katanya, Rasulullah saw bersabda:- 

Satu surah membela pengamalnya sehingga ia dimasukkan ke dalam syurga iaitu 
“Tabaarokallazi biyadihil mulku” 

Al- Tirmizi pula mengemukakan riwayat dari Ibnu Abbas, Rasulullah saw bersabda; 
“la adalah surah yang melindungi (pengamalnya). la juga penyelamat yang 
menyelamatkan(pembacanya) dari azab kubur”. 

(Rujukan: Tafsir Al Munir) 


Dalam tafsir ibnu kathir menerangkan kelebihan membaca surah almulk seperti 
berikut:- 


Imam Ahmad meriwayatkan dari Abu Hurairah, dari Nabi beliau 
bersabda: 


* * / x w / 

(c .aiUii 


“Sesungguhnya ada sebuah surat di dalam al-Qur-an terdiri dari tiga puluh 
ayat yang memberikan syafa’at kepada pembacanya sehingga diberikan ampunan 
kepadanya: ‘ Tabaarakalladzii biyadibil mulku. ,n 

Diriwayatkan oleh empat penulis kltab as-Sunan dari hadits Syu’bah. 
At-Tlrmldzi mengatakan: “Ini adalah hadits hasan.” Dan diriwayatkan juga 
oleh at-Tirmidzi melalui jalan Laits bin Abi Sulaim dari Abuz Zubair, dari 
Jabir bahwa Rasulullah ^ tidak tidur sampai membaca ‘aliflaam miim tanziil’ 
dan ‘ tabaarakalladzii biyadibil mulku\ 


Imam ath-Thabrani meriwayatkan dari Ibnu ‘Abbas bahwa Rasulullah 
bersabda: 

« ,j!\ jt 60 » 


“Dan aku benar-benar ingin agar surat itu ada di hati setiap orang dari ummatku.” 

Yaitu, surat Tabaarakalladzii biyadibil mulku. Ini adalah hadits gharib, 
dan Ibrahim sendiri adalah seorang yang dba’if (lemah). Hal yang serupa juga 
telah disampaikan sebelumnya di dalam surat Yaasiin. Hadits ini juga diriwayat¬ 
kan oleh ‘Abd bin Humaid di dalam kitab Musnadnyn dari Ibnu ‘Abbas, di 
mana dia berkata kepada seseorang: “Maukah engkau aku beritahu sebuah 

hadits yang dengannya engkau akan bergembira?” “Mau,” jawab orang itu. 
Dia berkata: “Bacalah, ‘Tabaarakalladzi biyadibil mulku dan ajarkanlah kepada 
keluargamu serta seluruh anak-anakmu, juga anak-anak muda di sekitar rumah- 
mu dan juga tetangga-tetanggamu, karena ia bisa menyelamatkan dan menjadi 
pembela yang akan memberikan pembelaan pada hari Kiamat di hadapan 
Rabb-nya bagi pembacanya dan engkau meminta kepada-Nya agar pembacanya 
itu diselamatkan dari adzab Neraka. Dan dengannya pula pembacanya akan 
selamat dari adzab kubur.” Rasulullah telah bersabda: 


# A 




"Dan aku benar-benar ingin agar surat itu ada di hati setiap orang dari ummatku.” 


TERJEMAHAN DAN TAFSIR AL-MULK 


Surah AI-MULK 

Dengan nama Allah, Yang Maha Pemurah, lagi Maha Mengasihani 

TERJEMAHAN AYAT 1-5 
Dalil Kekuasaan Allah 

Maha Berkat (serta Maha Tinggilah kelebihan) Tuhart yang menguasai 
pemerintahan (dunia dan akhirat) dan memanglah Dia Maha Kuasa atas tiap-tiap 
sesuatu; (1) 

Dialah yang telah mentakdirkan adanya mati dan hidup (kamu) untuk menguji dan 
menzahirkan keadaan kamu: Siapakah di antara kamu yang lebih baik amalnya; dan 
Dia Maha Kuasa (membalas amal kamu), lagi Maha Pengampun, (bagi orang-orang 
yang bertaubat); (2) 

Dialah yang telah mengaturkan kejadian tujuh petala langit yang berlapis-lapis; 
engkau tidak dapat melihat pada ciptaan Allah Yang Maha Pemurah itu sebarang 
keadaan yang tidak seimbang dan tidak munasabah; (jika engkau ragu-ragu) maka 
ulangilah pandanganmu dapatkah engkau melihat sebarang kecacatan? (3) 

Kemudian ulangilah pandanganmu berkali-kali, nescaya pandanganmu itu akan 
berbalik kepadamu dengan hampa (daripada melihat sebarang kecacatan), sedang 
dia pula berkeadaan lemah lesu (kerana habis tenaga dengan sia-sia). (4) 

Dan demi sesungguhnya! Kami telah menghiasi langit yang dekat (pada penglihatan 
penduduk bumi) dengan bintang-bintang dan Kami jadikan bintang-bintang itu punca 
rejaman terhadap Syaitan-syaitan dan Kami sediakan bagi mereka azab Neraka 
yang menjulang-julang. (5) 

Tafsir ayat 1-5 


Dengan ayat-ayat ini, kita berdakwah kepada manusia dengan mendahulukan 
ketauhidan Allah kepada manusia dengan menyebutkan kekuasaan Allah 
meliputi kerajaan langit dan bumi, selurah alam semesta, dunia dan akhirat, 
sehingga digambarkan tidak ada raang pun terkecuali dari penguasaan Allah. 
Untuk melahirkan rasa gerun pada hati setiap manusia kepada Allah. 


Firman Allah yang bermaksud:- 


“Sesungguhnya orang-orang yang beriman itu (yang sempurna imannya) ialah 
mereka yang apabila disebut nama Allah (dan sifat-sifatNya) gementarlah hati 
mereka dan apabila dibacakan kepada mereka ayat-ayatNya, menjadikan mereka 
bertambah iman dan kepada Tuhan mereka jualah mereka berserah”. (2) :Ayat 2, 
Surah Al Anfal 


Sesungguhnya kerajaan Allah itu maha hebat; 


Firman Allah:- 


Maksudnya:- 


Tidakkah engkau mengetahui bahawa sesungguhnya Allah Yang Menguasai 
segala alam langit dan bumi? Dan tiadalah bagi kamu selain Allah sesiapapun 
yang dapat melindungi dan yang dapat memberi pertolongan. (107): Ayat 107, 
Surah Albaqarah 

Firman Allah:- 


Maksudnya:- 

“Dan bagi Allah jualah kuasa pemerintah langit dan bumi, dan Allah Maha Kuasa 
atas tiap-tiap sesuatu”. (189) Ayat 189, Surah AM Imran 

Sesungguhnya kita ini dihidupkan di dunia ini adalah untuk di uji oleh Allah dan 
siapakah diantara kita ini orang yang beriman, sabar dan redha menghadapi segala 
ujian Allah dalam bentuk kekayaan dan kenikmatan dunia dan juga dalam bentuk 
kesulitan hidup didunia ini. Allah sentiasa memberi peluang kepada hambanya 
untuk bertaubat pada bila -bila masa selagi matahari tidak timbul di sebelah barat 
dan juga selagi nyawa belum sampai di khalqum( nazak). 

Sabda nabi saw:- 


Dari Anas r.a, katanya Rasullullah saw bersabda: “Andaikata manusia itu telah 
mempunyai harta benda sebanyak dua lembah, mereka masih ingin untuk 
mendapatkan satu lembah lagi. Tidak ada yang dapat mengisi perutnya sampai 
penuh melainkan hanta tanah (maut). Dan Allah menerima taubat orang yang 
bertaubat kepadanya”. 

(Sahih Muslim No. 1009, Jilid 2) 

Firman Allah:- 


Maksudnya:- 

“Maka apabila manusia disentuh oleh sesuatu bahaya, dia segera berdoa kepada 
Kami; kemudian apabila Kami memberikannya sesuatu nikmat (sebagai kurnia) dari 
Kami, berkatalah dia (dengan sombongnya): Aku diberikan nikmat ini hanyalah 
disebabkan pengetahuan dan kepandaian yang ada padaku. (Tidaklah benar apa 
yang dikatakannya itu) bahkan pemberian nikmat yang tersebut adalah ujian 
(adakah dia bersyukur atau sebaliknya), akan tetapi kebanyakan mereka tidak 
mengetahui (hakikat itu)”. (49) Ayat 49, Surah Azumar 

Sabda nabi saw:- 

Dari Anas r.a, katanya Rasullullah saw bersabda: “Andaikata manusia itu telah 
mempunyai harta benda sebanyak dua lembah, mereka masih ingin untuk 
mendapatkan satu lembah lagi. Tidak ada yang dapat mengisi perutnya sampai 
penuh melainkan hanta tanah (maut). Dan Allah menerima taubat orang yang 
bertaubat kepadanya”. 

(Sahih Muslim No. 1009, Jilid 2) 

Sabda nabi saw:- 


Dari Abu Hurairah ra. , katanya Rasullullah saw bersabda: “Siapa yang taubat 
kepada Allah Taala sebelum matahari terbit dari sebelah barat ( atau sebelum 
sakaratul maut), Allah menerima taubatnya” 

(Sahih Muslim No. 2324, Jilid 4) 

la juga menerangkan ciptaan Allah yang maha hebat dan maha sempurna untuk kita 
tatapi dan menelitinya. Jika ada diantara manusia ingin mencari sebarang kecacatan 
atau ketidak sempurnaan ciptaan Allah ini , pasti tidak akan menemuinya sama 
sekali. Bahkan manusia tidak mempunyai sebarang neraca bagi menilai ciptaan 

Allah yang maha hebat dan maha agung. Akal manusia tidak mampu mencapai 
tahap yang membolehkannya menilai sebarang kekurangan ciptaan Allah. Allah 
maha hebat, Allah maha besar, Allah maha sempurna. Maha suci Allah dari 
sebarang kekurangan. 

Firman Allah:- 

Maksudnya:- 

“Dan berapa banyak tanda-tanda kekuasaan Allah di langit dan di bumi yang mereka 
menyaksikannya berulang-ulang semasa mereka pergi dan datang, sedang mereka 
tidak juga menghiraukan dan memikirkannya. (105), Ayat 105. Surah Yusuf 

Rumusan ayat 1-5 

a. Zat Allah adalah zat yang maha agung yang mengatasi segala-galanya. Dia 
lah tuhan yang menguasai kerajaan Allah semesta. 

b. Allah adalah yang menentukan hidup dan ajal manusia, juga mentakdirkan 
setiap apa yang berlaku pada manusia bermula dari kejadian manusia hingga 
ajalnya, juga rezeki, kesenangan dan kepayahan hidup manusia. Semua nya 
itu menjadi ujian kepada manusia bagi mengukur sejauh mana ketaatan 
manusia kepada Allah. 

c. Sebarang kelemahan dan ketelanjuran manusia beriman akan diampun oleh 
Allah jika hampanya menyesal dan bertaubat. 

d. Allah mencipta lapisan langity dan bumi dalam keadaan yang amat sempurna 
sehingga manusia tidak akan melihat sebarang kecacatan sedikit pun dari 
ciptaan Allah yang Maha Pencipta dan Maha sempurna. 

e. Allah menghiasi langit dengan bintang-bintang dan dengan bintang-bintang itu 
Allah menjadikannya sebagai bola api untuk dilontarkan kepada syaitan yang 
cuba menceroboh rahsia Allah di langit. 


TERJEMAHAN AYAT 6-11 

Dan bagi orang-orang yang kufur ingkar terhadap Tuhan mereka, disediakan azab 
Neraka J ah an am dan itu lah seburuk-buruk tempat kembali. (6) 

Apabila mereka dicampakkan ke dalamnya, mereka mendengar suara jeritannya 
meraung-raung, sedang ia menggelegak. (7) 

Hampir-hampir ia pecah berkecai-kecai kerana kuat marahnya. Tiap-tiap kali 
dicampakkan ke dalamnya sekumpulan besar (dari orang kafir), bertanyalah 
penjaga-penjaga Neraka itu kepada mereka: Tidakkah kamu pernah didatangi 
seorang Rasul pemberi ingatan dan amaran (di dunia dahulu)? (8) 

Mereka menjawab: Ada! Sebenarnya telah datang kepada kami seorang Rasul 
pemberi ingatan dan amaran, lalu kami dustakan serta kami katakan (kepadanya): 
Allah tidak menurunkan sesuatupun, kamu (wahai orang yang mendakwa menjadi 
Rasul) hanyalah berada dalam kesesatan yang besar! (9) 

Dan mereka berkata: Kalaulah kami dahulu mendengar dan memahami (sebagai 
orang yang mencari kebenaran), tentulah kami tidak termasuk dalam kalangan ahli 
Neraka. (10) 

Akhirnya mereka mengakui dosa-dosa mereka (sebagai orang-orang yang kufur 
ingkar), maka tetaplah jauhnya rahmat Allah dari ahli Neraka. (11) 


Tafsir ayat 6-11 

Jika kita merujuk dalam alquran terdapat banyak ayat-ayat yang berulang kali 
menyebut tentang azab neraka terhadap mereka yang ingkar dengan perintah Allah. 
Mereka bukan sahaja enggan beriman malah mereka menjadikan Allah, para 
malaikat dan para rasul sebagai musuh-musuh mereka. Ini dijelaskan oleh Allah 
dalam ayat 

Firman Allah yang bermaksud:- 

Sesiapa memusuhi Jibril maka sebabnya ialah kerana Jibril itu menurunkan Al- 
Quran ke dalam hatimu dengan izin Allah, yang mengesahkan kebenaran Kitab-kitab 
yang ad a di hadapannya (yang diturunkan sebelumnya), serta menjadi petunjuk dan 
memberi khabar gembira kepada orang-orang yang beriman. (97) Sesiapa 
memusuhi Allah (dengan mengingkari segala petunjuk dan perintahNya) dan 
memusuhi Malaikat-malaikatNya dan Rasul-rasulNya, khasnya malaikat Jibril dan 
Mikail, (maka dia akan diseksa oleh Allah) kerana sesungguhnya Allah adalah 
musuh bagi orang-orang kafir. (98) Ayat 97-98, Surah Albaqarah. 


Taksiran ayat 6-11 

Allah menggambarkan bagaimana suasana neraka yang amat menggerunkan. Bunyi 
jeritan yang dahsyat manusia dan jin yang kafir dan ingkar dengan Allah ketika di 
campakkan kedalam api neraka. Bunyi menggelegak api neraka ketika menyambar, 
memamah dan membakar tubuh mereka itu. 

Ahli negara ini mereka dalam keadaan yang hidup pun tidak dan mati pun tidak. 
Mereka telah di tanya oleh penjaga neraka, apakah dulu semasa didunia tidak ada 
sebarang rasul yang memberitahu akan balasan ini? Bahkan mereka mengakuinya 
namun mereka telah mendustakan rasul tersebut. 

Mereka menyesali tentang semua kesilapan mereka, namun sesal mereka langsung 
tidak berguna disisi Allah. 

Keadaan api neraka seperti yang di gambarkan oleh baginda nabi saw adalah 
seperti berikut:- 

Diriwayatkan: Dari Abu Hurairah ra: Rasulullah saw bersabda “Api mu di dunia ini 
sepertujuh puluh api neraka”. Ada orang berkata “ keadaannya sudah mencukupi”. 
Beliau bersabda : “di tambah lagi dengan enam puluh Sembilan kali panasnya dari 
api d dunia”. 

(Hadis sahih Bukhari Jilid3. No 1451). 


Diriwayatkan : Abbas bin Muhammad Ad Duri Al- Baghdadi menceritakan kepada 
kami , Yaya bin Abu Bukair memberitahu kepada kami dari Ashim, dari dari Abu 
shalih, dari Abu Hurairah dari Nabi saw bersabda: “dinyalakan atas neraka jahanam 
seribu tahun sehingga menjadi merah kemudian dinyalakan atasnya seribu tahun 
hingga menjadi putih, kemudian dinyalakan atasnya seribu tahun sehingga menjadi 
hitam lalu neraka jahanamhitam pekat”. 


(Hadis Sunan At-Termizi Jilid4. No. 2717). 


Firman Allah yang bermaksud:- 

Dan sungguh ngeri jika engkau melihat ketika mereka didirikan di tepi Neraka (untuk 
menyaksikan azabnya yang tidak terperi), lalu mereka berkata: Wahai kiranya kami 
dikembalikan ke dunia dan kami tidak akan mendustakan lagi ayat-ayat keterangan 
Tuhan kami dan menjadilah kami dari golongan yang beriman. (27) 

Ayat 27, Surah Al- Anaam 


Orang-orang kafir ini akhirnya mengakui tentang kekufuran mereka dan mereka 
langsung tidak mendapat rahmat Allah sama sekali. Dan mereka kekal didalam 
neraka. 

Firman Allah yang bermaksud:- 

Dan orang-orang kafir yang mendustakan ayat-ayat keterangan kami, mereka itu ialah ahli 
Neraka, mereka kekal di dalamnya. (39) 

Ayat 39, Surah Al- Baqarah 


Firmah Allah yang bermaksud:- 

Dan (pada masa yang mengecewakan itu) berkatalah orang-orang yang menjadi 
pengikut: Alangkah eloknya kalau kami dikembalikan semula ke dunia, maka 
(dengan itu dapat) kami berlepas diri daripada mereka sebagaimana mereka 
berlepas diri daripada kami (pada saat ini)! Demikianlah Allah perlihatkan kepada 
mereka amal-amal mereka (dengan rupa yang mendatangkan) penyesalan yang 
amat sangat kepada mereka dan mereka pula tidak akan dapat keluar dari Neraka. 
(167) Ayat 167, Surah Al- Baqarah 


Rumusan ayat 6-11 

a. Orang- orang kafir Allah akan campak kan mereka kedalam neraka balasan 
kerana keengganan mereka untuk beriman kepada Allah. 

b. Suasana api neraka yang dahsyak dan penuh lahap membakar tubuh mereka 
sebaik sahaja tubuh mereka mencecah api neraka. 

c. Mereka telah di tanya oleh penjaga neraka , apakah mereka dulu pernah 
diberi peringatan oleh para rasul bahawa jika mereka enggan beriman kepada 
Allah mereka akan dicampakkan kedalam api neraka. Dan mereka 
mengakuinya , namun mereka mendustakan para rasul tersebut. 

d. Mereka menyesal tentang apa yang telah mereka lakukan. Namun sesalan itu 
tidak berguna lagi. Dan mereka kekal dalam neraka. 


TERJEMAHAN AYAT 12-15 


Sesungguhnya orang-orang yang takut (melanggar hukum) Tuhannya semasa 
mereka tidak dilihat orang dan semasa mereka tidak melihat azab Tuhan, mereka 
beroleh keampunan dan pahala yang besar. (12) 

Dan tuturkanlah perkataan kamu dengan perlahan atau dengan nyaring, (sama 
sahaja keadaannya kepada Allah), kerana sesungguhnya Allah Maha Mengetahui 
akan segala (isi hati) yang terkandung di dalam dada. (13) 

Tidakkah Allah yang menciptakan sekalian makhluk itu mengetahui (segala- 
galanya)? Sedang Dia Maha Hal us urusan PentadbiranNya, lagi Maha Mendalam 
PengetahuanNya! (14) 

Dialah yang menjadikan bumi bagi kamu: Mudah digunakan, maka berjalanlah di 
merata-rata ceruk rantaunya, serta makanlah dari rezeki yang dikurniakan Allah; dan 
(ingatlah), kepada Allah jualah (tempat kembali kamu sesudah) dibangkitkan hidup 
semula; (maka hargailah nikmatNya dan takutilah kemurkaanNya). (15) 


Tafsiran ayat 12-15 

Orang- orang yang benar-benar beriman akan sentiasa merasa takut untuk 
melanggar perintah Allah sama ada mereka berada bersendirian atau bersama 
orang lain. 

Diriwayatkan: Dikhabarkan oleh Abu Hurairah ra., katanya pada suatu hari nabi saw 
duduk bersama -sama Jemaah, tiba-tiba datang kepadanya seorang lelaki bertanya. 
“Apakah erti iman”?. Jawab Rasulullah, “Iman ialah percaya kepda Allah, kepada 
malaikatnya, Kepada RasulNya, dan kepada hari kebangkitan”. Orang itu bertanya 
lagi,’’Apakah erti Islam?. Jawab nabi “Islam itu menyembah allah dan tidak 
menyengutukannNya, mendirikan solat, membayar zakat, dan puasa dibulan 
Ramadhan. Lelaki itu bertanya lagi “Apakah erti ihsan”? Jawab baginda, “Ihsan ialah 
engkau menyembah Allah, seolah-olah engkau melihat dia. Miskipun engkau tidak 
melihatnya, maka sesungguhnya Dia melihat engkau”.... Hingga akhir hadis 

(Hadis sohih Bukhari Jilidl, No.0042) 

Allah bersifat maha mendengardan maha mengetahui hinga pada isi hati manusia. 
Manusia dapat berpura-pura sesama manusia, namun manusia tidak dapat 
menyembunyikan sebarang kepura-puraan kepada Allah. Allahlah yang mencatitkan 
segala amal manusia melalui malaikat raqib dan a’tid. 

Kehidupan manusia di dunia ini hanyalah sementara, dan Allah Taala yang 
menjamin dan membekalkan segala rezeki Nya untuk keperluan semasa hidup kita 
didunia. Dan manusia hendaklah berusaha mendapatkan segala rezeki yang telah 
Allah sediakan. Sehingga satu masa kita akan kembali kepada Allah. Dan kita akan 
dibangkitkan oleh Allah pada hari kiamat nanti untuk diadili dipadang mahsyar. 

Firman Allah yang bermaksud:- 

“Dan Dialah (Allah) yang menghantarkan angin sebagai pembawa berita yang 
menggembirakan sebelum kedatangan rahmatnya (iaitu hujan), hingga apabila angin 
itu membawa awan mendung, Kami halakan ia ke negeri yang mati (ke daerah yang 
kering kontang), lalu Kami turunkan hujan dengan awan itu, kemudian Kami 
keluarkan dengan air hujan itu berbagai-bagai jenis buah-buahan. Seperti itulah pula 
Kami mengeluarkan (menghidupkan semula) orang-orang yang telah mati, supaya 
kamu beringat (mengambil pelajaran daripadanya). (57)” Ayat 57, Surah Al-Araaf 


Firman Allah yang bermaksud:- 

“KepadaNyalah kembalinya kamu semua, sebagai janji Allah yang benar. 
Sesungguhnya Dialah yang memulakan kejadian sekalian makhluk, kemudian Dia 
mengembalikannya (hidup semula sesudah matinya), untuk membalas orang-orang 
yang beriman dan beramal soleh dengan adil dan orang-orang yang kafir pula, 
disediakan bagi mereka minuman dari air panas yang menggelegak dan azab yang 
tidak terperi sakitnya, disebabkan mereka ingkardan berlaku kufur”. (4) Ayat 4, 
Surah Yunus 


Rumusan ayat 12-15 

a. Setiap orang yang mengaku beriman kepada Allah wajib mempunyai 
perasaan takut kepada Allah. Kita perlu melawan kehendak nafsu dan 
hasutan syaitan yang menggoda kita untuk melakukan perkara yang 
mungkar. 

b. Untuk menimbulkan kekuatan iman ini, kita hendaklah menzahirkan dihati kita 
bahawa Allah sentiasa memerhatikan kita dan mengetahui isi hati kita. Sebab 
itulah niat yang ikhlas kerana Allah merupakan asas kepada setiap amal yang 
kita ingin lakukan. Dengan ini kita dapat menghindarkan diri dari melakukan 
perkara yang menjadi larangan Allah, sebab tidak mungkin kita akan 
melakukan kejahatan dengan niat kerana Allah. Naluri semulajadi kita pun 
menolaknya. 

c. Allah menyediakan rezeki yang seluas luasnya diseluruh ceruk rantau kepada 
kita untuk kita mendapatkannya. Dengan rezeki itu, kita dapat 
membelanjakan untuk keperluan keluarga, kerabat, masyarakat, negara dan 
dunia amnya. Semua sumbangan itu Allah akan hitung kita sebagai seorang 
hambaNya yang beramal soleh, dengan asas niat kerana Allah. 

TERJEMAHAN AYAT 16-19 

Patutkah kamu merasa aman (tidak takut) kepada Tuhan yang pusat 
pemerintahanNya di langit itu: Menunggang-balikkan bumi menimbus kamu, lalu 
bergegarlah bumi itu dengan serta-merta (melenyapkan kamu di bawahnya)? (16) 

Atau patutkah kamu merasa aman (tidak takut) kepada Allah yang pusat 
pemerintahanNya di langit itu: Menghantarkan kepada kamu angin ribut yang 
menghujani kamu dengan batu; maka dengan itu, kamu akan mengetahui kelak 
bagaimana buruknya kesan amaranKu? (17) 

Dan demi sesungguhnya! orang-orang (kafir) yang terdahulu daripada mereka telah 
mendustakan (rasul-rasulnya lalu mereka dibinasakan); dengan yang demikian, 
(perhatikanlah) bagaimana buruknya kesan kemurkaanKu. (18) 

Patutkah mereka menutup mata dan tidak memerhatikan (kekuasaan Allah pada) 
burung-burung yang terbang di atas mereka, (siapakah yang menjaganya ketika) 
burung-burung itu mengembang dan menutupkan sayapnya? Tidak ada yang 
menahannya (daripada jatuh) melainkan (kekuasaan) Allah Yang Maha Pemurah. 
Sesungguhnya Dia Maha Melihat serta mengetahui akan tiap-tiap sesuatu. (19) 


Tafsir ayat 16-19 

Manusia sepatutnya berasa gementar dihati mereka setiap kali mereka melangkah 
memijak bumi Allah. Namun tidak semua manusia dapat merasa gementar dengan 
kekuasaan Allah. Hanya manusia yang beriman dan bertakwa sahaja yang dapat 
merasainya dengan peringatan Allah ini, dimana mereka merasakan bahawa Allah 
pada bila-bila masa sahaja akan menggegarkan bumi ini. Bagi manusia yang kafir, 
munafik dan fasik, mereka tidak dapat merasai kekuasaan dan kebesaran Allah. Hati 
mereka keras dan tidak merasa takut kepada Allah. 


Firman Allah yang bermaksud:- 


“Sesungguhnya orang-orang yang beriman itu (yang sempurna imannya) ialah 
mereka yang apabila disebut nama Allah (dan sifat-sifatNya) gementarlah hati 
mereka dan apabila dibacakan kepada mereka ayat-ayatNya, menjadikan mereka 
bertambah iman dan kepada Tuhan mereka jualah mereka berserah”. (2) :Ayat 2, 
Surah Al Anfal 

Firman Allah yang bermaksud:- 


“Dan orang-orang yang mendustakan ayat-ayat keterangan Kami, mereka adalah 
bisu dan tuli, di dalam gelap-gelita. Sesiapa yang Allah kehendaki: Akan 
disesatkannya (menurut peraturan tetapNya) dan sesiapa yang Dia kehendaki: Akan 
dijadikannya atas jalan yang betul lurus”. (39): Ayat 39, Surah Al Anaam 


“Dan tidak seekor pun binatang yang melata di bumi dan tidak seekor pun burung 
yang terbang dengan kedua sayapnya, melainkan mereka umat-umat seperti kamu 
Tiada Kami tinggalkan sesuatu pun di dalam kitab Al-Quran ini; kemudian mereka 
semuanya akan dihimpunkan kepada Tuhan mereka (untuk dihisab dan menerima 
balasan)”. (38) : Ayat 38, Surah Al Anaam 


Rumusan ayat 16-19 

a. Orang-orang beriman hendaklah sentiasa merasa didalam hati mereka 
perasaan tentang kekuasaan Allah. Hati-hati kita ini hendaklah dididik untuk 
tunduk dengan Allah. 

b. Amalan zikir adalah salah satu cara bagi menanamkan rasa berhubung rapat 
dengan Allah. 

Diriwayatkan: Abdullah bin Abdur Rahman menceritakan kepada kami, Ishaq 
bin Musa memberitahukan kepada kami, ia berkata: Ma’an menceritakan 
kepada kami, Mu’awiyah bin Saleh menceritakan kepada kami dari Dhumrah 
bin Habib berkata: Amr bin Absah menceritakan kepada aku bahawa ia 
mendengar Rasululah saw cbersabda: “paling dekat Tuhan terhadap seorang 
hamba adalahpada tengah malam yang akhir kalau kamu mampu agar kamu 
termasuk orang yang berzikir kepada Allah pada saat itu, maka lakukanlah”. 
Hadis ini adalah hasan sahih gharib dari sanad ini. 

(Hadis Sunan Attermizi Jilid 5., No.3650) 

c. Manusia terutama orang-orang beriman hendaklah sentiasa melihat alam ini 
sebagai ciptaan Allah yang maha sempurna. Secara tidak langsung ini lah 
sebahagian dari zikir hati yang sentiasa mengingati Allah sepanjang masa. 


TERJEMAHAN AYAT 20 - 27 


Bahkan siapa dia yang menjadi tentera bagi kamu, yang akan menolong kamu 
selain dari Allah Yang Maha Pemurah? (Sebenarnya) orang-orang yang kafir tidak 
lain hanyalah berada dalam keadaan terpedaya. (20) 

Atau siapa dia yang dapat memberi rezeki kepada kamu jika Allah menahan 
rezekiNya? (Tidak ad a sesiapapun), bahkan mereka (yang musyrik itu) kekal terns 
dalam keadaan sombong angkuh serta melarikan diri (dari kebenaran). (21) 

Maka adakah orang yang berjalan (melalui jalan yang tidak betul, yang 
menyebabkan dia selalu jatuh) tersungkur di atas mukanya: Boleh mendapat hidayat 
atau orang yang berjalan tegak betul, melalui jalan yang lurus rata? (22) 

Katakanlah (wahai Muhammad): Allah yang menciptakan kamu (dari tiada kepada 
ad a) dan mengadakan bagi kamu pendengaran dan penglihatan serta hati (untuk 
kamu bersyukur, tetapi) amatlah sedikit kamu bersyukur. (23) 

Katakanlah lagi: Dialah yang mengembangkan kamu di bumi dan kepadaNyalah 
kamu akan dihimpunkan. (24) Dan mereka (yang ingkar) berkata: Bilakah datangnya 
(hari kiamat) yang dijanjikan itu, jika betul kamu orang-orang yang benar? (25) 

Katakanlah (wahai Muhammad): Sesungguhnya ilmu pengetahuan (tentang masa 
kedatangannya) hanya ada pada sisi Allah dan sesungguhnya aku hanyalah 
seorang Rasul pemberi ingatan dan amaran yang terang nyata. (26) 

Kemudian apabila (datang kiamat dan) mereka melihat (azab) yang dijanjikan itu 
secara dekat, muramlah muka orang-orang yang kafir itu, serta dikatakan (kepada 
mereka): Inilah dia yang dahulu kamu kerap kali minta disegerakan kedatangannya!. 
(27) 


Tafsir ayat 20 - 27 


Sifat orang kafir yang menyembah selain dari Allah walau pun dimasa yang sama 
mereka mempercayai Allah telah di sindir oleh Allah dengan firmannya “Bahkan 
siapa dia yang menjadi tentera bagi kamu, yang akan menolong kamu selain dari 
Allah Yang Maha Pemurah? (Sebenarnya) orang-orang yang kafir tidak lain 
hanyalah berada dalam keadaan terpedaya. (20) Ayat 20, Surah Al Mulk 

Adakah mana-mana tentera yang akan menolong mereka sewaktu mereka dalam 
kepayahan atau diserang oleh orang lain? Tentulah yang menolong bagi orang 
beriman itu hanyalah Allah Taala. Mereka sebenarnya adalah orang-orang yang 
terpedaya dengan hasutan syaitan. 

Mereka adalah golongan yang sombong dengan Allah taala, seolah-olah mereka 
mempunyai kuasa sendiri atau meminta bantuan dari syaitan dan mereka tidak 
memerlukan pertolongan dari Allah Taala.Mereka sebenarnya tidak mempunyai 
sebarang penyelamat pun bagi mereka. Inilah tanggapan salah yang ada pada 
mereka. 


Orang kafir juga beranggapan bahawa ada pemberi rezeki yang lain selain dari Allah 
Taala. Mereka mengharapkan rezeki dari patung-patung sembahan mereka. 

Sedangkan hakikatnya semua rezeki itu datang dari Allah Taala jua. Malah hujan 
yang turun dari langit pun adalah juga pemberian dari Allah. Sebenarnya mereka 
amat mengetahui perkara ini. 

Firman Allah yang bermaksud:- 

“Dialah yang menjadikan bumi sebagai hamparan bagi mu dan langit sebagai atap, 
dan Dialah yang menurunkan air (hujan) dari langit, lalu Dia hasilkan dengan (hujan) 
itu buah-buahan sebagai rezeki untukmu. Kerana itu jangan lah kamu mengadakan 
tandingan -tandingan bagi Allah, padahal kamu mengetahui” (22), Ayat 22, Surah 
Al Baqarah. 


Dan Allah taala tetap membiarkan orang kafir terus hidup kerana belas kasihan Allah 
yang maha pengasih dan rahmatNya adalah meliputi semua makhlukNya. 

Namun sikap mereka ialah terus bersikap sombong dan angguh dengan kebenaran 
dan mereka terus mempertahankan kesesatan mereka. Mereka tidak mahu 
mengambil iktibardan berfikir bagi menilai kebenaran. Tentulah mereka yang dalam 
kesesatan ini akan terus semakin sesat dan tersungkur. 

Allah Taala juga memberitahu orang kafir bahawa mereka dan seluruh mahluk 
adalah ciptaan Allah. 

Firman Allah yang bermaksud:- 


“Dan Allah menciptakan kamu dari tanah, kemudian dari (setitis) air benih, kemudian 
Dia menjadikan kamu berpasangan (lelaki dan perempuan) dan tiada mengandung 
seseorang perempuan (juga seekor betina) dan tidak pula satu-satunya melahirkan 
(anak yang dikandungnya) melainkan dengan keadaan yang diketahui Allah dan 
tidak diberikan seseorang berumur panjang, juga tidak dijadikan seseorang pendek 
umurnya, melainkan ada kadarnya di dalam Kitab llahi. Sesungguhnya yang 
demikian itu mudah sahaja kepada Allah”. (11) Ayat 11, Surah Al Fathir. 


“Bukankah Kami telah menciptakan kamu dari air (benih) yang sedikit dipandang 
orang? (20) Lalu Kami jadikan air (benih) itu pada tempat penetapan yang kukuh, 
(21) Hingga ke suatu masa yang termaklum?”. (22) Ayat 20-21, Surah Al Mursalat. 


“Dan pada hari itu, muka (orang-orang kafir) muram hodoh, (24) Sambil percaya 
dengan yakin bahawa mereka akan ditimpa malapetaka (azab seksa) yang 
membinasakan”. (25) 

Ayat 24-25, Surah Al Qiyamah 

Rumusan ayat 20-27 


a. Allah adalah adalah pemilik sekelian alam yang sebenarnya menjadi 
penolong dan pemberi rezeki kepada sekelian makluknya. 

b. Keadaan oamg yang sesat yang tidak dan enggan beriman kepada Allah 
adalah seumpama oarang bingung, sesat dalam kegelapan, yang mudah 
tersungkur dan lalai dalam perjalanan hidup. Ini adalah keadan orang-orang 
kafir yang menganggap tiada azab dan tiada hari hisab bagi amalan mereka. 
Namun bagi orang-orang beriman , mereka berjalan dalam keadaan yaang 
tenang seimbang, berwaspada dan bermatlamat yang benar tentang adanya 
hari pembalasan, surga dan neraka sebagai penghujung perjalanan hidup ini. 

c. Allah mebuktikan tentang kesempurnaan kuasaNya yang mengizinkan burung 
terbang diudara tanpa ada apa-apa yang memegangnya. Allah mencipta 
manusia dengan membekalkan manusia akal untuk berfikir, melihat dan 
mendengar; di mana dengan sifat kejadian manusia ini dapat membantu 
manusia untuk meneroka alam dan menguruskan lama ini. Namun di satu 
ketika nanti manusai akan dihimpunkan semula pada hari kiamat untuk 
dihisab setiap amalan mereka dan diberi pembalasan setimpal dengan 
amalan mereka di dunia ini. 

d. Manusia sebenarnya amat sukaur untuk berasa syukur dengan nikmat Allah. 
Pancaindera yang Allah berikan kepada mereka telah mereka gunakan pada 
tujuan yang tidak sebenarnya di kehendaki oleh Allah. 

e. Walaupun selepas diancam dengan azab , golongan kafir dengan sinis 
ingkar, menyindir bertanyakan bilakah waktu azab yang dijanjikan itu akan 
tiba. 

f. Sebenarnya rahsia bila datangnya kiamat itu adalah kepunyaan Allah, dan 
tugas rasul hanyalah menyampaikan keterangan yang jelas berupa azab 
kepada yang enggan beriman dan nikmat kepada orang-orang beriman. 


TERJEMAHAN AYAT 28 - 30 

Tanyalah (wahai Muhammad, kepada mereka): Bagaimana fikiran kamu, jika Allah 
binasakan daku dan orang-orang yang bersama-sama denganku (sebagaimana 
yang kamu harap-harapkan) atau Dia memberi rahmat kepada kami (sehingga kami 
dapat mengalahkan kamu), maka siapakah yang dapat melindungi orang-orang 
yang kafir dari azab seksa yang tidak terperi sakitnya?. (28) 

Tegaskan (wahai Muhammad, kepada mereka): Allah Dialah Yang Maha Pemurah, 
yang kami beriman kepadaNya dan yang kepadaNya kami berserah diri; oleh itu 
kamu akan mengetahui kelak siapakah yang berada dalam kesesatan yang nyata. 
(29) 

Katakanlah lagi: Bagaimana fikiran kamu, sekiranya air kamu hilang lenyap (di telan 
bumi), maka siapakah (selain Allah) yang dapat mendatangkan kepada kamu air 
yang sentiasa terpancar mengalir?. / (30) 

Tafsir ayat 28 - 30 


Allah memerintahkan kepada nabi saw agar bertanya kepada orang kafir itu apakah 
manfaat, faedah dan kesenangan yang mereka perolehi jika Allah membinasakan 
nabi saw dan para pengikutnya, atau Allah akan memberi rahmat atau 
menangguhkan ajal kepada nabi saw dan orang-orang beriman?. Semua itu 
sebenarnya tidak memberi faedah kepada mereka. Ini bermakna mereka hendaklah 
bertaubat dan beriman dengan Allah denagn aqidah taudid yang benar, mengakui 
kenabian baginda saw dan hari kebangkitan. Sesungguhnya mereka tidak akan 
terlepas dari azab Allah. 


Allah juga memberi tahu kepada nabi saw , Katakan kepada mereka , Dialah yang 
maha Pemurah, kami beriman kepadanya, kami tidak syirik kepadanya. Kami benar- 
benar bertawakkal kepadaNya sahaja bukan pada yang lain. 

Firman Allah yang bermaksud:- 

“Katakanlah (wahai Muhammad): Tidak sekali-kali akan menimpa kami sesuatu pun 
melainkan apa yang telah ditetapkan Allah bagi kami. Dialah Pelindung yang 
menyelamatkan kami dan (dengan kepercayaan itu) maka kepada Allah jualah 
hendaknya orang-orang yang beriman bertawakal”. (51) Ayat 51, Surah Attaubah 


“Tegaskan (wahai Muhammad, kepada mereka): Allah Dialah Yang Maha Pemurah, 
yang kami beriman kepadaNya dan yang kepadaNya kami berserah diri; oleh itu 
kamu akan mengetahui kelak siapakah yang berada dalam kesesatan yang nyata”. 
(29) Ayat 29, Surah Al Mulk. 

Ayat 29 di atas, Allah menyindir orang kafir, bahawa mereka nanti akan mengetahui 
siapa yang berada dalam kebenaran dan siapa yang berada dalam kesesatan, dan 
siapa yang mempunyai kesudahan yang baik dan siapa yang mempunyai 
kesudahan yang buruk. Ini lah sindiran Allah kepada orang kafir yang mengharapkan 
pemimpin mereka dan berkeinginan kepada harta kekayaan. 


Manakala ayat 30 diatas , Allah mencabar orang kafir jiika sekiranya Allah lenyapkan 
air yang ada dimuka bumi ini, dimanakah mereka akan memperolehi air bagi 
keperluan hidup mereka?. Sesungguhnya Allah maha pemurah lagi maha 
penyayang. Allah tidak menzalimi mereka, tetapi merekalah yang menzalimi diri 
mereka sendiri. Mereka kufur dengan nikmat yang Allah berikan kepada mereka. 


Firman Allah yang bermaksud:- 

“Itulah ayat-ayat keterangan Allah, kami bacakan ia kepadamu (wahai Muhammad) 
dengan benar dan (ingatlah), Allah tidak berkehendak melakukan kezaliman kepada 
sekalian makhlukNya. (108) Ayat 108, Surah Al Imran. 


“Dan Kami tidak mengutus seseorang Rasul pun melainkan supaya dia ditaati 
dengan izin Allah dan kalaulah mereka ketika menganiaya diri mereka sendiri datang 
kepadamu (wahai Muhammad) lalu memohon ampun kepada Allah dan Rasulullah 
juga memohon ampun untuk mereka, tentulah mereka mendapati Allah Maha 
Penerima taubat, lagi Maha Mengasihani”. (64) Ayat 64, Surah Annisa’. 


Rumusan ayat 28- 30 

a. Allah tidak akan menunaikan doa oarng orang kafir jiak merekja bermohon 
kepada Allah agar mencelakakan nabi saw dan oarang-orang beriman. 

b. Mereka tidak perlu menyindir rasul dan oarang-orang beriman tau mencabar 
agar Allah datangkan kiamat segera. Sebab semua itu menjadi urusan dan 
rahsia Allah jua. Jalan selamat kepada mereka ialah mereka perlu beriman 
dengan aqidah yang benar seperti yang di kehendaki oleh Allah. Ilmu 
perbomohan, pendukunan dan menilik nasib hendaklah kita elakkan kerana 
semua itu adalah merupakan larangan Allah dan perkara yang syirik. 

c. Sebagai orang beriman kita hendaklah bertawakal kepada Allah dalam semua 
urusan. 

d. Air yang dipandang mudah dan biasa kejadiannya itu, Allah tetap mencabar 
makluknya yang bongkak , jika Dia memberhentikan bekalan air yang 
mengalir dimanakah harus oeng kafir itu mendapatkan air?. Sedangkan 
seekor nyamuk yang kecil pun, tidak mampu manusia menciptanya. 

Firman Allah yang bermaksud:- 

“Sesungguhnya Allah tidak malu membuat perbandingan apa sahaja, (seperti) 
nyamuk hingga ke suatu yang lebih daripadanya (kerana perbuatan itu ada 
hikmatnya), iaitu kalau orang-orang yang beriman maka mereka akan mengetahui 
bahawa perbandingan itu benar dari Tuhan mereka dan kalau orang-orang kafir pula 
maka mereka akan berkata: Apakah maksud Allah membuat perbandingan dengan 
benda ini? (Jawabnya): Tuhan akan menjadikan ramai orang sesat dengan sebab 
perbandingan itu dan akan menjadikan ramai orang mendapat petunjuk dengan 
sebabnya dan Tuhan tidak akan menjadikan sesat dengan sebab perbandingan itu 
melainkan orang-orang yang fasik”. (26) Ayat 26, Surah Al Baqarah. 

ISU SEMASA DAN APLIKASI SURAH ALMULK 


Isu Semasa 

a. Sikap manusia ini sentiasa cenderung untuk sesat dari ugama Allah. 
Kesesatan manusia ini bermula sejak zaman nabi Nuh as yang terdari dari 
keluarga dan anak nabi Nuh sa sendiri. 

b. Di sepanjang zaman bermula dari zaman nabi Nuh as ini pertentangan antara 
aqidah yang benar dan sesat sentiasa berlaku. Golongan yang sesat ini 
sentiasa memusuhi Islam. Mereka sentiasa menyerang dan menyiksa umat 
Islam yang tidak mahu tunduk dengan kepercayaan mereka. Hinggalah di 
saat ini umat Islam sentiasa di fitnah, di adu-dumba, didiskriminasi akan hak 
mereka untuk menjalani hidup secara Islam. 

c. Golongan golongan munafik dan fasik sering berperanan dari dalam 
melakukan fitnah terhadap pemimpin ugama dan para ulama yang kononnya 
pemimpin ugama terlalu jumud dan fanatik apabila dilihat pemimpin ugama 
tidak menyebelahi mereka. Golongan munafik cuba menyamatarafkan 
golongan ulama dengan mereka, agar mereka mudah memperlekehkan ilmu 
yang ada pada para ulama. Malah ada dikalangan golongan munafik ini 
sanggup menghukumkan sesat terhadap ulama yang berpegang kepada 
alquran dan alhadis. 

d. Dilihatkan sebenarnya sikap manusia yang memusuhi Islam tidak pernah 
berubah sejak di zaman para nabi dan jahiliah hingga lah di akhir zaman 
nanti. Yang berubah cuma alatan dan zaman mengikut teknologi zaman 
masing masing. Perubahan hanyalah dari segi teknologi peralatan manusia 
sahaja. 

e. Di zaman yang kononnya moden ini, sesetengah dari kita mendabik dada 
kononnya kita telah berada di zaman moden dalam semua hal kehidupan kita 
dan dapat melakukan apa sahaja denagn mudah dan cepat, dari sekecil- kecil 
barang hingga sebesar-besar barang manusia dapat menciptanya. Dengan 
sikap kagum dengan kemajuan peralatan teknologi moden ini, maka manusia 
lupa dan memperkecilkan alquran dan alhadis sehingga dikatakan bahawa 
alquran ketinggalan zaman. 

f. Ada dikalangan pemimpin kita yang kafir pernah cuba memperkecilkan 
alquran, kononnya alquran tidak ada ilmu membuat jalan dan sebagainya. Dia 
ingat ilmu membuat jalan itu terlalu hebat, sehingga kagum dengan ilmu 
kejuruteraan. Jlka kita amati kandungan alquran, isi kandungan alquran 
sebenarnya menjurus kepada pengurusan sikap manusia berhubung dengan 
bagaimana manusai perlu berhubung dan beraqidah dengan yang Maha 
pencipta, bagaimana manusia berhubung dan menguruskan alam, 
berhubungan atau bersilaturahim sesama manusia, bangaimana 
mengagihkan harta sesame manusia dan sebagainya. Kerana sikap manusia 

yang kufur dengan aqidah yang benar itu lebih besar mudaratnya berbanding 
dengan kemudaratan jalan buatan manusia itu. 

g. Sebenarnya llmu alquran itu lebih hebat dari Iain-lain ilmu. Ilimu alquran ialah 
ilmu yang mendidik sikap manusia dalam berugama dan menguruskan alam 
ini. Dengan alquran manusia mempunyai aqidah yang benar. Dari aqidah 
yang benar melahirkan manusai yang beriman dan bertakwa kepada Allah. 
Dengan sikap takwa kepada Allah, manusia beriman akan bersikap ihsan 
dengan Allah, akan bersikap jujur dan amanah sesama manusia terutama 
dalam menggunakan kuasa dan pengagihan kekayaan dan harta kepada 
yang berhak menerimanya. 

h. Sebagai contoh Sikap manusia yang buruk seperti membunuh, mabuk, 
menzalimi orang lain, menipu, merompak berzina dan sebagainya telah ada 
sejak zaman dahulukala lagi. Cumanya teknologi dan alatan sahaja yang 
berubah bagi melakukan semua kekejian itu. Kalau di zaman dahulu manusia 
membunuh menggunakan tombak, manusia akhir moden juga membunuh 
tapi menggunakan bom atom. Kalau manusia dahulukala berzina, manusia di 
zaman moden juga berzina. Pebezaannya cuma tempat berzina. Kalau 
manusia dahulukala berzina di dalam gua-gua atau hutan, manusai moden 
juga berzina tapi di dalam bangunan besar dan berhawa dingin. Kalau 
manusia dahulu kala merompak di jalanan, manusia di zaman moden 
merompak melalui talian internet. Namun sikap manusia sama ada di zaman 
dahulu kala atau moden tetap sama, sesat, tidak jujur dan sebagainya. Yang 
moden hanya alatan, namun sikap manusai tidak pernah dan tidak akan 
menjadi moden jika manusia menolak ajaran alquran. 

i. Sebab itulah alquran bukan mengajar manusia untuk mencipta alat sebagai 
yang di cabar oleh mereka yang kononnya di dalam alquran tidak ada ilmu 
membuat jalan. Ilmu mebuat jalan atau benda adalah urusan manusia 
sendiri. Namun di dalam alquran menguruskan sikap manusi tentang aqidah 
yang benar, dengan aqidah yang benar akan lahir sikap amanah dalam 
menguruskan kerja dunia manusia seperti ilmu pengurusan/ politik , ilmu 
membuat jalan, bangunan , kapal terbang, roket dan sebagainya . 


Aplikasi dan kesimpulan 

Isi kandungan setiap surah dalam alquran termasuk surah albaqarah ini secara 
keseluruhannya memberikan gambaran tentang kesesatan manusia yang 
cenderung menyengutukan Allah. Sebab itu Allah sentiasa menyulami ayat-ayat 
dalam alquran dengan menerangkan aqidah yang benar yang sewajibnya 
manusiai ikuti. Mengikuti yang lain adalah di kira sebagai sesat dan menjadi 
pengikut syaitan dan Allah terangkan bahawa syaitan itu adalah musuh yang 
nyata kepad manusia. 

Kesesatan manusia ini berlaku sepanjang zaman hingga akhir zaman atau 
moden ini hingga lah dihari kiamat. Kesesatan manusia ini berkisar dalam 

perkara aqidah, cara hidup, akhlak, dan sebagainya yang semuanya menjurus 
kepada menzalimi diri manusai sendiri, alam dan sesama manusia. 

Sebab itu alquran adalah sesuai di sepanjang zaman kerana alquran mendidik 
sikap manusia yang sepanjang zaman yang asasi fikrahnya bila lahir sahaja ke 
dunia ini, manusia akan hidup dan cenderung kepada nafsu. Dengan pendidikan 
alquran yang di beri pada manusia ini barulah manusia ini menjadi manusia yang 
berfungsi sebagai manusia sebenar sebagai khalifah Allah dibumi ini. 


Firman Allah yang bermaksud:- 

“Dan Dialah yang menjadikan kamu khalifah di bumi dan meninggikan setengah 
kamu atas setengahnya yang lain beberapa darjat, kerana Dia hendak menguji 
kamu pada apa yang telah dikurniakanNya kepada kamu. Sesungguhnya 
Tuhanmu amatlah cepat azab seksaNya dan sesungguhnya Dia Maha 
Pengampun, lagi Maha Mengasihani”. (165) Ayat 165, Surah Al Ana’am. 


Namun setiap kali seruan alquran ini sampai kepada manusia di setiap zaman , 
setiap kali dan setiap zaman it lah ada penentangannya. Sebagai manusia 
beriman, kita hendaklah terus menbuat seruan dakwah mengajak manusia 
beriman kepada Allah bagi mentadbir alam ini. 

Firman Allah yang bermaksud:- 

“Dan sesungguhnya Kami telah mengutus dalam kalangan tiap-tiap umat 
seorang Rasul (dengan memerintahkannya menyeru mereka): Hendaklah kamu 
menyembah Allah dan jauhilah taghut. Maka di antara mereka (yang menerima 
seruan Rasul itu), ada yang diberi hidayat petunjuk oleh Allah dan ada pula yang 
berhak ditimpa kesesatan. Oleh itu mengembaralah kamu di bumi, kemudian 
lihatlah bagaimana buruknya kesudahan umat-umat yang mendustakan Rasul- 
rasulnya”. (36) Ayat 36, Surah An Nahl. 


Rujukan:- 


1. Alquran alqarim 

2. Tafsir Almunir - Surah Almulk 

3. Taksir Ibnu kathir- Surah Al mulk 

4. Sahih Bokhari 

5. Sahih Muslim 

6. Sunan Al termizi 

